BA วิ่งต่อ 10% เก็งรับเปิด “เกาะสมุย” หลังเร่งฉีดวัคซีน-โควิดคลี่คลาย
BA บ่ายพุ่งต่อ 10% รับข่าวเตรียมเปิดท่องเที่ยวหลังโควิด-19 คลี่คลาย อานิสงส์ฉีดวัคซีน โบรกฯ แนะนำ “ซื้อ” ราคาเป้าหมาย 10.80 บาท
BA บ่ายพุ่งต่อ 10% รับข่าวเตรียมเปิดท่องเที่ยวหลังโควิด-19 คลี่คลาย อานิสงส์ฉีดวัคซีน โบรกฯ แนะนำ “ซื้อ” ราคาเป้าหมาย 10.80 บาท
15 มิ.ย. 2564

ผู้สื่อข่าวรายงานว่า วันนี้(15มิ.ย.64)ราคาหุ้นบริษัท การบินกรุงเทพ จำกัด (มหาชน) หรือ BA  ณ เวลา 14.55 น.อยู่ที่ 9.50 บาท บวก 0.90 บาท หรือ 10.47% สูงสุดที่ 9.85 บาท ต่ำสุดที่ 8.60 บาท ด้วยมูลค่าการซื้อขาย 232.04 ล้านบาท

บริษัท หลักทรัพย์ ทิสโก้ จำกัด ระบุในบทวิเคราะห์ว่า มีมุมมองเชิงบวกต่อหุ้น BA หลังจากการฉีดวัคซีนในอนาคต และผลจากสถานการณ์การแพร่ระบาดโควิด-19 ที่ผ่อนคลายลง ซึ่งคาดการณ์ว่าในระยะแรกนักท่องเที่ยวต่างชาติจะมีการฟื้นตัวที่ต่ำในช่วงปี 2565 เนื่องจากการห้ามเดินทางในประเทศจีนด้วยกองบินที่มีขนาดเล็ก และทาง BA มีการพึ่งพานักท่องเที่ยวจีนต่ำ ทำให้มองว่าในช่วงแรก BA จะได้ประโยชน์
ขณะเดียวกันยังชอบ BA โดยเชื่อว่าจะได้ประโยชน์จากแหล่งท่องเที่ยวเช่น เกาะสมุย ซึ่งเป็นที่นิยมของทั้งนักท่องเที่ยว ภายในและภายนอกประเทศ นอกจากนี้ BA จะได้ประโยชน์จากการแชร์เที่ยวบินอื่นๆ ที่ฟื้นตัวเร็วจากประเทศในเอเซีย โดยเฉพาะในระยะแรกหลังจากมีการเปิดให้นักท่องเที่ยวเข้ามา ดังนั้นแนะนำให้ “ซื้อ ” มีมูลค่าที่เหมาะสม 10.80 บาท